b'\n_START_ARTICLE_\nProteinlaboratoriet\n_START_PARAGRAPH_\nProteinlaboratoriet blev oprettet som et forskningslaboratorium i Institut for Almen Patologi ved K\xc3\xb8benhavns Universitets Sundhedsvidenskabelige Fakultet i 1949 med dr. Niels M. G. Harboe som leder. Senere blev Proteinlaboratoriet en del af Institut for Neurovidenskab og Farmakologi. Proteinlaboratoriets forskningsomr\xc3\xa5de omfattede fraktionering og analyse af proteiner med speciel reference til medicinske problemstillinger. Proteinlaboratoriets forskere blev specielt kendt for at udvikle og anvende de analytiske protein-kemiske metoder kendt som "krydset immunelektroforese" eller "kvantitativ immunelektroforese". Dr. Harboes motto var "at g\xc3\xb8re nytte", og lige fra starten blev disse metoder udbredt b\xc3\xa5de nationalt og internationalt igennem kurser for l\xc3\xa6ger og forskere. Der var fra 1970\'erne og ind i 1990\'erne en meget stor post-graduat undervisning som dog gradvist blev overtaget af undervisning i humanbiologi. I en periode indtil Proteinlaboratoriets administrative lukning har Elisabeth Bock v\xc3\xa6ret leder af Proteinlaboratoriet._NEWLINE_Forskere fra Proteinlaboratoriet har haft n\xc3\xa6r tilknytning til erhvervslivet. De har varetaget ledende funktioner inden for firmaerne Chr. Hansen, ALK-Abello, Lundb\xc3\xa6k og Novo Nordisk og har personligt oprettet firmaer som Dako og Dako-Cytomation (f\xc3\xb8rst Dakopats), Kem-En-Tec, Upfront Chromatography, Schafer-N, ENKAM Pharmaceuticals, Henning L\xc3\xb8wenstein ApS og ImmunoSigns,'